**भारत सरकार**

**विद्युत मंत्रालय**

**....**

**राज्य सभा**

अ**तारांकित प्रश्न संख्या-82**

**जिसका उत्तर** 24 नवंबर**, 2014 को दिया जाना है ।**

**भारत और नेपाल के बीच विद्युत क्षेत्र सहयोग**

**82. डॉ. टी. सुब्बारामी रेड्डीः**

क्या **विद्युत** मंत्री यह बताने की कृपा करेंगे किः

(क) क्या हाल ही में भारत और नेपाल की सरकारों के बीच विद्युत क्षेत्र सहयोग के संबंध में वार्ता हुई थी;

(ख) यदि हां, तो तत्संबंधी ब्यौरा क्या है;

(ग) हाल ही में भारत और नेपाल की सरकारों के बीच हुए विद्युत परियोजना करारों का ब्यौरा क्या है;

(घ) इन करारों के बाद कुल कितनी क्षमता के उत्पादन होने की संभावना है और इसकी समय-सारणी क्या है; और

(ङ) इन परियोजनाओं में कितनी धनराशि अंतर्ग्रस्त है और क्या यह कार्य सरकारी-निजी भागीदारी पद्धति से होगा या संयुक्त उद्यम आदि से होगा?

**उत्तर**

**विद्युत, कोयला एवं नवीन और नवीकरणीय ऊर्जा राज्य मंत्री (स्वतंत्र प्रभार)**

**(श्री पीयूष गोयल)**

**(क) से (ग) :** जी, हाँ । नेपाल सरकार और भारत सरकार के बीच "इलेक्ट्रिक पावर ट्रेड क्रॉस-बार्डर ट्रान्समिशन इन्टरकनेक्शन एण्ड ग्रिड कनेक्टिविटी" पर सचिव, ऊर्जा मंत्रालय, नेपाल सरकार एवं सचिव (विद्युत), विद्युत मंत्रालय, भारत सरकार द्वारा दिनांक 21.10.2014 को काठमाण्डु, नेपाल में करार पर हस्ताक्षर किए गए थे। इस करार से भारत और नेपाल के बीच सीमा पार विद्युत पारेषण और विद्युत व्यापार सुदृढ़ होगा।

**(घ) और (ङ) :** संभावित कुल उत्पादन क्षमता और शामिल की जाने वाली राशि दिनांक 21.10.2014 को उपर्युक्त करार हस्ताक्षरित का भाग नहीं है ।

\*\*\*\*\*\*\*\*